stanford-oval/wikipedia huggingface dataset:
รัชนี ศิระเลิศ
ผลงาน > ภาพยนตร์

พ.ศ. 2530 มันเป็นอย่างนี้ได้ยังไง
พ.ศ. 2531 จงรัก
พ.ศ. 2553 อาฟเตอร์สคูล วิ่งสู้ฝัน
พ.ศ. 2558 ตำนานสมเด็จพระนเรศวรมหาราช
พ.ศ. 2564 Ghost Lab ฉีกกฎทดลองผี
พ.ศ. 2565 บุพเพสันนิวาส 2
แหล่งข้อมูลอื่น

11 ตัวเจ๊นางแบบไทย ยุคนี้หาสวยออริจินัลแบบนี้ไม่ได้แล้ว : cleothailand.com
คนที่แสดงเป็นแม่ จุ๋ย ในวิวาห์อลเวง คือใครคับ ตอนสาวๆคงสวยน่าดู : topicstock.pantip.com
]]
วันเอกราช (ประเทศมาเลเซีย)

| วันเอกราช |
| --- | --- |
เด็ก ๆ โบกธงชาติมาเลเซียในวันเอกราชเมื่อ ค.ศ. 2012
ชื่อทางการ: Hari Merdeka
ชื่ออื่น: วันชาติ (Hari Kebangsaan)
จัดขึ้นโดย: ชาวมาเลเซีย
ประเภท: ชาติ
ความสำคัญ: รำลึกวันเอกราชของสหพันธรัฐมาลายา
การเฉลิมฉลอง: พาเหรดวันเอกราชมาเลเซีย
วันที่: 31 สิงหาคม
ความถี่: ทุกปี
วันเอกราช (มลายู: Hari Merdeka) หรือ วันชาติ (Hari Kebangsaan) เป็นวันเอกราชของสหพันธรัฐมาลายาจากจักรวรรดิบริติช เป็นวันรำลึกถึงคำประกาศอิสรภาพมาลายาเมื่อวันที่ 31 สิงหาคม ค.ศ. 1957 และมีการกำหนดไว้ในรัฐธรรมนูญมาเลเซีย มาตรา 160 วันนี้เป็นวันที่มีพิธีและการปฏิบัติอย่างเป็นทางการและไม่เป็นทางการทั่วประเทศ
การกำหนดให้วันที่ 31 สิงหาคมเป็นวันชาติของมาเลเซียก่อให้เกิดข้อพิพาท โดยมีการเรียกร้องให้ความสำคัญกับการเฉลิมฉลองวันมาเลเซีย (Hari Malaysia) ในวันที่ 16 กันยายนแทน วันมาเลเซียเป็นวันรำลึกถึงการก่อตั้งประเทศมาเลเซียใน ค.ศ. 1963 เมื่อสี่ดินแดนอันประกอบด้วยบอร์เนียวเหนือ, ซาราวัก, สิงคโปร์ และมาลายา รวมกันเป็นประเทศมาเลเซีย บางคน โดยเฉพาะคนจากมาเลเซียตะวันออก โต้แย้งว่าเป็นเรื่องไร้เหตุผลที่เฉลิมฉลองวันที่ 31 สิงหาคม ค.ศ. 1957 เป็นวันชาติมาเลเซีย ทั้งที่เพิ่งก่อตั้งมาเลเซียได้เพียง ค.ศ. 1963 ผู้สนับสนุนฮารีเมอร์เดกาโต้แย้งว่า "สหพันธรัฐ" ตามที่กำหนดไว้ในมาตรา 160 ของรัฐธรรมนูญมาเลเซีย คือ "สหพันธรัฐมาลายา" ที่ก่อตั้งขึ้นใน ค.ศ. 1957
แหล่งข้อมูลอื่น

Merdeka proclamation on YouTube video
Theme and Logo for Hari Kebangsaan
รายชื่อประเทศเรียงตามค่าใช้จ่ายทางทหาร

ค่าใช้จ่ายทางทหารของแต่ละประเทศ (% ของจีดีพี) ในปีค.ศ. 2014 โดยข้อมูลของธนาคารโลก
ค่าใช้จ่ายทางทหารของแต่ละประเทศ (จำนวนเงิน) ในปีค.ศ. 2014 โดยข้อมูลของธนาคารโลก
Cake military spending
บทความนี้เป็น รายชื่อประเทศเรียงตามค่าใช้จ่ายทางทหาร ในปีที่ระบุไว้ แสดงผล 15 ประเทศที่มีค่าใช้จ่ายทางทหารสูงสุด ค่าใช้จ่ายทางทหารที่แสดงอยู่ในหน่วยสกุลเงินดอลลาร์สหรัฐอิงตามอัตราแลกเปลี่ยนถัวเฉลี่ย ดังนั้น ค่าใช้จ่ายทางทหารในแต่ละปีอาจเพิ่มขึ้นหรือลดลงจากปีก่อนหน้านั้นตามความแปรปรวนของอัตราแลกเปลี่ยน
ธานินทร์ กรัยวิเชียร

นายกรัฐมนตรีไทย ตั้งแต่ 2519 ถึง 2520 โดยถูกรัฐประหาร โดยพลเอก เกรียงศักดิ์ ชมะนันทน์
| ศาสตราจารย์พิเศษธานินทร์ กรัยวิเชียรป> จ. ม.ป.ช. ม.ว.ม. ภ.ป.ร. ๒ |
| --- | --- |
ธานินทร์ ใน พ.ศ. 2519

ประธานองคมนตรี
ปฏิบัติหน้าที่แทน
ดำรงตำแหน่ง 13 ตุลาคม พ.ศ. 2559 – 1 ธันวาคม พ.ศ. 2559 (1 เดือน 18 วัน)
กษัตริย์: พระบาทสมเด็จพระวชิรเกล้าเจ้าอยู่หัว
ก่อนหน้า: เปรม ติณสูลานนท์   (ประธานองคมนตรี)
ถัดไป: เปรม ติณสูลานนท์    (ประธานองคมนตรี)
นายกรัฐมนตรีไทย คนที่ 14
ดำรงตำแหน่ง 8 ตุลาคม พ.ศ. 2519 – 20 ตุลาคม พ.ศ. 2520 (1 ปี 12 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร
รอง: บุญชัย บำรุงพงศ์ อัมพร จันทรวิจิตร
ก่อนหน้า: หม่อมราชวงศ์เสนีย์ ปราโมช
ถัดไป: เกรียงศักดิ์ ชมะนันทน์
 
ข้อมูลส่วนบุคคล
เกิด: 5 เมษายน พ.ศ. 2470 อำเภอพระนคร จังหวัดพระนคร ประเทศสยาม
เสียชีวิต: 23 กุมภาพันธ์ พ.ศ. 2568 (97 ปี) กรุงเทพมหานคร ประเทศไทย
พรรคการเมือง: อิสระ
คู่สมรส: คาเรน แอนเดอร์เซน   (เสียชีวิต)
ลายมือชื่อ: 

ศาสตราจารย์พิเศษ ธานินทร์ กรัยวิเชียร ป.จ. ม.ป.ช. ม.ว.ม. ภ.ป.ร. ๒ (5 เมษายน พ.ศ. 2470 – 23 กุมภาพันธ์ พ.ศ. 2568) เป็นนักกฎหมายและนักการเมืองชาวไทย นายกรัฐมนตรีไทยคนที่ 14 อดีตองคมนตรีและผู้ปฏิบัติหน้าที่แทนประธานองคมนตรี
ประวัติ

ธานินทร์ เกิดเมื่อวันที่ 5 เมษายน พ.ศ. 2470 ภูมิลำเนา ณ จังหวัดพระนคร เป็นบุตรของแห และผะอบ กรัยวิเชียร สมรสกับคุณหญิง คาเรน กรัยวิเชียร (สกุลเดิม: แอนเดอเซ่น) มีบุตร - ธิดา ด้วยกัน 5 คน ได้แก่
รูบีนา สุวรรณพงษ์
มหินทร์ กรัยวิเชียร
เขมทัต กรัยวิเชียร
นิติกร กรัยวิเชียร
ทันตแพทย์หญิงรีเบ้กก้า กรัยวิเชียร
ประวัติ > การศึกษา

ธานินทร์ สำเร็จการศึกษาระดับมัธยมศึกษาจากโรงเรียนสวนกุหลาบวิทยาลัย รุ่น พ.ศ. 2479 ต่อมาในปี พ.ศ. 2491 ได้ไปศึกษาวิชากฎหมายต่อที่ ณ วิทยาลัยเศรษฐศาสตร์และรัฐศาสตร์แห่งลอนดอน มหาวิทยาลัยลอนดอน สหราชอาณาจักร และ พ.ศ. 2496 เนติบัณฑิตอังกฤษจาก สำนักอบรมศึกษากฎหมายของเนติบัณฑิตยสภา สำนักเกรย์สอินน์ ประเทศอังกฤษ
การทำงาน

ผู้ช่วยผู้พิพากษาศาลอุทธรณ์
ผู้พิพากษาหัวหน้าศาลจังหวัดเชียงใหม่
ผู้พิพากษาหัวหน้าคณะในศาลฎีกา
ศาสตราจารย์สอนวิชากฎหมายที่มหาวิทยาลัยธรรมศาสตร์, จุฬาลงกรณ์มหาวิทยาลัย สำนักอบรมศึกษากฎหมายของเนติบัณฑิตยสภา
ศาสตราจารย์(พิเศษ)ประจำคณะพาณิชยศาสตร์และการบัญชี จุฬาลงกรณ์มหาวิทยาลัย
นายกรัฐมนตรี ใน คณะรัฐมนตรีคณะที่ 39 ของไทย (8 ตุลาคม พ.ศ. 2519 – 20 ตุลาคม พ.ศ. 2520)
องคมนตรี (ตั้งแต่ 15 ธันวาคม พ.ศ. 2520 – 6 ธันวาคม พ.ศ. 2559)
กรรมการตุลาการ (พ.ศ. 2521 – พ.ศ. 2528)
กรรมการร่างกฎหมายของคณะกรรมการกฤษฎีกา
ประธานกรรมการปรับปรุงประมวลกฎหมายวิธีพิจารณาความแพ่ง
รองประธานกรรมการมูลนิธิจุฬาภรณ์
รองประธานสถาบันวิจัยจุฬาภรณ์
รองประธานกรรมการมูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ
ประธานกรรมการมูลนิธิโรงพยาบาลสมเด็จพระยุพราช
กรรมการบริหารมูลนิธิอานันทมหิดล
กรรมการบริหารสภากาชาดไทย
กรรมการบริหารศิริราชมูลนิธิ
บทบาททางการเมือง

ธานินทร์ เข้ารับตำแหน่งนายกรัฐมนตรีคนที่ 14 ของไทย ภายหลังจากที่คณะปฏิรูปการปกครองแผ่นดินโดยการนำของ พลเรือเอก สงัด ชลออยู่ ได้ทำการรัฐประหารรัฐบาลของ หม่อมราชวงศ์เสนีย์ ปราโมช เมื่อวันที่ 6 ตุลาคม พ.ศ. 2519 สาเหตุที่เขาได้เป็นนายกรัฐมนตรีเนื่องจาก ขณะที่พลเรือเอก สงัด ชลออยู่ เข้าเฝ้า พระบาทสมเด็จพระมหาภูมิพลอดุลยเดชมหาราช บรมนาถบพิตร ที่พระตำหนักภูพิงคราชนิเวศน์ ทรงพระราชทานคำแนะนำแก่พลเรือเอก สงัด ชลออยู่ ให้ปรึกษาธานินทร์ ผู้พิพากษาศาลฎีกา ณ ขณะนั้น
ในระหว่างดำรงตำแหน่งนายกรัฐมนตรี ทำหน้าที่บริหารราชการแผ่นดิน รัฐบาลของธานินทร์ กรัยวิเชียร มีนโยบายโดดเด่นคือ การต่อต้านภัยคุกคามของลัทธิคอมมิวนิสต์ที่กำลังมีอิทธิพลอย่างสูงในขณะนั้น นโยบายปราบปรามยาเสพติด โดยจัดตั้งสำนักงานคณะกรรมการป้องกันและปราบปรามยาเสพติด (ปปส.) อีกทั้งนโยบายด้านการปราบปรามคอรัปชั่น รัฐบาลของธานินทร์ กรัยวิเชียร นับว่าเป็นรัฐบาลเผด็จการพลเรือนที่ใช้อำนาจจัดการประชาชนในข้อหาคอมมิวนิสต์ จนมีประชาชนส่วนหนึ่งหนีข้อหานี้เข้าป่าไปเป็นจำนวนมาก มีการจำกัดสิทธิเสรีภาพในการแสดงความคิดเห็น ควบคุมเสรีภาพสื่อมวลชน สั่งปิดหนังสือพิมพ์ ซึ่งในระยะเวลา 1 ปี มีคำสั่งปิดหนังสือพิมพ์ถึง 22 ครั้ง ซึ่งผู้สั่งปิดได้แก่ สมัคร สุนทรเวช รัฐมนตรีว่าการกระทรวงมหาดไทย โดยอาศัยอำนาจคำสั่งปฏิรูปการปกครองแผ่นดิน ฉบับที่ 42 เป็นยุคมืดของวงการสื่อสารมวลชนและนักหนังสือพิมพ์
อย่างไรก็ตามเขาได้รับการยกย่องว่าเป็นนายกรัฐมนตรีที่ซื่อสัตย์สุจริตที่สุดคนหนึ่งของประเทศไทย ภายหลังจากที่คณะปฏิวัติได้ทำการรัฐประหารรัฐบาลของธานินทร์แล้ว พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ แต่งตั้งธานินทร์ให้ดำรงตำแหน่งองคมนตรี และได้ดำรงตำแหน่งนี้มาจนสิ้นรัชกาล โดยก่อนหน้านั้นเขาได้รับแต่งตั้งเป็นสภานิติบัญญัติแห่งชาติ พ.ศ. 2516
หลังการสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพลเอก เปรม ติณสูลานนท์ ประธานองคมนตรีในขณะนั้น เป็นผู้สำเร็จราชการแทนพระองค์ชั่วคราวในระหว่างที่พระบาทสมเด็จพระวชิรเกล้าเจ้าอยู่หัว ครั้งดำรงพระราชอิสริยยศสมเด็จพระบรมโอรสาธิราชฯ สยามมกุฎราชกุมาร ทรงขอผ่อนผันการขึ้นทรงราชย์ ตามรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 และรัฐธรรมนูญแห่งราชอาณาจักรไทย พุทธศักราช 2550 ผู้สำเร็จราชการแทนพระองค์จะปฏิบัติหน้าที่องคมนตรีในคราวเดียวกันไม่ได้ ดังนั้น คณะองคมนตรีจึงได้มีมติเลือกธานินทร์ ซึ่งเป็นผู้มีอาวุโสสูงสุด เป็นผู้ปฏิบัติหน้าที่ประธานองคมนตรี
ถึงแก่อสัญกรรม

ศาตราจารย์พิเศษ ธานินทร์ กรัยวิเชียร ถึงแก่อสัญกรรมเมื่อวันที่ 23 กุมภาพันธ์ พ.ศ. 2568 ต่อมา ในวันอังคารที่ 25 กุมภาพันธ์ พ.ศ. 2568 มีพิธีพระราชทานน้ำหลวงอาบศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จมาพระราชทานน้ำหลวงอาบศพ ในการนี้ พลเอก สุรยุทธ์ จุลานนท์ ประธานองคมนตรี และ ศาสตราจารย์เกียรติคุณ นายแพทย์ เกษม วัฒนชัย องคมนตรี รอรับเสด็จ
รางวัลและเกียรติยศ

ศาสตราจารย์พิเศษ ธานินทร์ กรัยวิเชียร ได้รับพระราชทานยศนายกองใหญ่แห่งกองอาสารักษาดินแดน เป็น ศาสตราจารย์ นายกองใหญ่ ธานินทร์ กรัยวิเชียร เมื่อ พ.ศ. 2520
เครื่องราชอิสริยาภรณ์

ศาสตราจารย์พิเศษ ธานินทร์ กรัยวิเชียร ได้รับพระราชทานเครื่องราชอิสริยาภรณ์ไทย และต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2537 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2521 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2520 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2561 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขานิติศาสตร์
พ.ศ. 2520 –  เหรียญราชการชายแดน (ช.ด.)
พ.ศ. 2520 –  เหรียญลูกเสือสดุดี ชั้นที่ 1
พ.ศ. 2522 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
เครื่องราชอิสริยาภรณ์ > ต่างประเทศ

เกาหลีใต้ :
พ.ศ. 2520 –  เครื่องอิสริยาภรณ์กิตติคุณแห่งการทูต ชั้นที่ 1 ประเภทที่ 1
ธานินทร์ (ซ้าย) ถ่ายภาพกับชาร์ลส์ ไวท์เฮาส์ เอกอัครราชทูตสหรัฐประจำประเทศไทย เมื่อปี 2519
ธานินทร์ ณ ปี พ.ศ. 2554
เจสสิกา อัลบา

| เจสสิกา อัลบา |
| --- | --- |
เกิด: 28 เมษายน ค.ศ. 1981 เจสสิกา มารี อัลบา
คู่สมรส: แคช วอร์เรน (สมรส 2008; หย่า 2025)
บุตร: 3
อาชีพ: นักแสดง นางแบบ นักธุรกิจ นักเขียน
ปีที่แสดง: 1994-ปัจจุบัน
เจสสิกา มารี อัลบา (อังกฤษ: Jessica Marie Alba) เกิดเมื่อวันที่ 28 เมษายน ค.ศ. 1981 เป็นนักแสดงหญิงชาวอเมริกัน นางแบบ นักธุรกิจหญิง และนักเขียน
ประวัติ

เจสสิกา อัลบา เกิดที่โพโมนา แคลิฟอร์เนีย เริ่มก้าวสู่วงการแสดงตั้งแต่อายุ 12 ปี เธอเริ่มเรียนกับครูฝึกการแสดงในลอสแอนเจลิส หลังจากนั้นไม่นานนักเธอก็ได้ร่วมแสดงกับคณะ Atlantic Theatre Company ซึ่งเธอได้เรียนกับผู้ก่อตั้งคณะอย่าง วิลเลี่ยม เอช เมซี่ , และเดวิด มาเม็ต ที่นี่เอง
อัลบาร่วมแสดงในภาพยนตร์เรื่องแรกใน Never Been Kissed นำแสดงและอำนวยการสร้างโดยดรู แบร์รี่มัวร์ หลังจากนั้นก็ร่วมแสดงใน Idle Hands และต่อมานำแสดงใน The Sleeping Dictionary ในปี 2003 ต่อมากับผลงานย้อนยุคโรแมนติคของ Fine Line Features แสดงร่วมกับกับเบรนด้า เบล็ทธิน , บ๊อบ ฮอสกิ้น , เอ็มมิลี่ มอร์ทิเมอร์ , โนอา เทย์เลอร์ , และฮิวจ์ แดนซี่
เธอเป็นที่รู้จักกับภาพยนตร์ของเจมส์ คาเมร่อน เรื่อง  Dark Angel และยังเป็นผลงานทางโทรทัศน์เรื่องแรกด้วย โดยเธอรับบทแม็กซ์ โดยในฤดูกาลแรกของภาพยนตร์ชุดนี้ทำได้เธอได้รับการเสนอชื่อเข้าชิงรางวัลลูกโลกทองคำ และรางวัล People’s Choice Award ด้วย และเธอได้รับรางวัล TV Guide Award สาขา Breakout Star of the Year ซึ่งเป็นการลงคะแนนจากผู้อ่าน และยังได้รับรางวัล Favorite TV Actress จาก Teen Choice Awards ปี 2001 จากภาพยนตร์เรื่องนี้ และเมื่อ Dark Angel ออกจำหน่ายเป็นวิดีโอและดีวีดีก็ประสบความสำเร็จเป็นอย่างมาก ทั้งยังออกแผ่นเพลงประกอบ, วิดีโอเกมส์, และตุ๊กตาตามมาด้วย
ต่อมาปี 2003 อัลบานำแสดงในภาพยนตร์เรื่อง Honey เป็นภาพยนตร์ค่ายเมเจอร์เรื่องแรกที่ทำรายได้ทั่วโลกมากกว่า 60 ล้านดอลลาร์สหรัฐ โดยเธอรับบทฮันนี่ แดเนียล นักเต้นระบำและผู้ออกแบบท่าเต้นที่ทำงานเป็นบาร์เทนเดอร์และเสมียนร้านขายแผ่นเสียงด้วย เป็นภาพยนตร์ดราม่ามีนักแสดงมาร่วมแสดงกับนักแสดง และศิลปินแนวฮิปฮอปหลายคนอย่าง อาทิ ลิล โรมีโอ , เมคไฮ ไฟเฟอร์ , จอย ไบรอั้น , มิสซี่ เอลเลียต , จินูไวน์, ฌอน เดสมอนด์ ,ทวีต และ จาดาคิสส์ ด้วย
ในปี 2005 อัลบานำแสดงในภาพยนตร์ถึง 3 เรื่อง เริ่มจากภาพยนตร์เรื่อง Sin City กำกับโดยโรเบิร์ต ร็อดริเกซ ร่วมแสดงกับนักแสดงอย่าง บรูซ วิลลิส , จอช ฮาร์ทเน็ต , อีไลจาห์ วู้ด , บริตตานี่ย์ เมอร์ฟี่ (Brittany Murphy) , นิค สตอห์ล , และไมเคิ้ล แม็ดเซน โดยเธอรับบทแนนซี่ นางโชว์ที่เป็นตัวละครสำคัญของเรื่อง ต่อมากับภาพยนตร์ฟอร์มยักษ์ เมื่อเดือนกรกฎาคมปี 2005 เรื่อง Fantastic Four ภาพยนตร์ที่สร้างจากการ์ตูนแอ็คชั่นของ Marvel Comics และประสบความสำเร็จไปทั่วโลก, นำแสดงใน Into the Blue ผลงานแอ็คชั่น-ผจญภัยใต้ท้องทะเลที่นำแสดงโดยพอล วอล์คเกอร์ ด้วย รายได้จากภาพยนตร์ทั้งสามเรื่องของเธอมากกว่า 500 ล้านเหรียญดอลล่าร์สหรัฐ
ภาพยนตร์เรื่อง Awake ผลงานระทึกขวัญ เรื่องนี้ได้แสดงร่วมกับเฮย์เดน คริสเต็นเซน , และภาพยนตร์ภาคต่อของ Fantastic Four กับ Sin City, Bill ภาพยนตร์ตลกของค่ายอิสระที่นำแสดงโดยแอร่อน แอ็คฮาร์ท และอลิซาเบ็ธ แบงค์ , รับบทเล็ก ๆ ใน The Ten ที่นำแสดงโดยเดน คุก , Good Luck Chuck, และกำลังอยู่ในกองถ่าย The Eye ที่ Lionsgate Films ร่วมสร้างกับ Cruise-Wagner Productions
เธอยังเป็นพิธีกรในงานประกาศ เอ็มทีวี มูวี่ อวอร์ดส ในปี 2006 และร่วมแสดงในภาพยนตร์สั้นล้อเลียนภาพยนตร์ที่ได้รับความนิยมในปีที่ผ่านมาอย่าง MI:3, The DaVinci Code, และ King Kong ซึ่งผู้ชม MTV ก็ยังลงคะแนนให้บทของเธอจาก Sin City คว้ารางวัล Sexiest Performance of the Year ด้วย
นอกจากนั้นอัลบายังเป็นนางแบบโฆษณา เครื่องสำอาง L’ Oreal, โคตรงการรณรงค์ดื่มนมชุด “milk mustache” Got Milk? อันโด่งดัง, ร่วมใน 30th Anniversary Fall 2004 ของ The Gap, และผลงานระดับโลกหลายชิ้น เธอยังขึ้นปกนิตยสารหลายฉบับทั้งในสหรัฐอเมริกาและทั่วโลก
ชีวิตส่วนตัว

ด้านชีวิตรักและครอบครัว เธอได้แต่งงานกับ แคช วอร์เรน บุตรชายของ ไมเคิล วอร์เรน โปรดิวเซอร์ภาพยนตร์ที่ทำหนังเรื่อง สี่พลังคนกายสิทธิ์ และ สี่พลังคนกายสิทธิ์: กำเนิดซิลเวอร์ เซิรฟเฟอร์ ซึ้งเธอรับบทเป็น ซูซาน สตอร์ม / อินวิชิเบิลวูแมน ในเดือนพฤษภาคม 2008 ที่ลอสแอนเจลิส ทั้งคู่มีลูกด้วยกัน 3 คนเป็นหญิง 2 ชาย 1: โฮนอร์ ลอรา (เกิดปี 2009), เฮเวน โรส (เกิดปี 2011) และ เฮยส์ ไมเคิล (เกิดปี 2018) นอกจากนี้เธอยังชอบทำอาหาร เขียนหนังสือ ปืนเขา อีกด้วย
ผลงานการแสดง

| ปี | ชื่อ | บทบาท | หมายเหตุ |
| --- | --- | --- | --- |
| 1994 | Camp Nowhere | Gail |  |
| 1995 | Venus Rising | Young Eve |  |
| 1995 - 1996 | Flipper | Maya | (TV series) |
| 1996 | Too Soon for Jeff | Christy | (TV series) |
| 1999 | P.U.N.K.S. | Samantha Swoboda |  |
| 1999 | Never Been Kissed | Kirsten Liosis |  |
| 1999 | Idle Hands | Molly |  |
| 2000 | Paranoid | Chloe |  |
| 2000 - 2002 | Dark Angel | Max Guevara/X5-452 | (TV series) |
| 2003 | The Sleeping Dictionary | Selima |  |
| 2003 | Honey | Honey Daniels |  |
| 2005 | Sin City | Nancy Callahan |  |
| 2005 | Fantastic Four | Sue Storm / Invisible Woman |  |
| 2005 | Into the Blue | Sam |  |
| 2007 | Awake | Sam |  |
| 2007 | Good Luck Chuck | Cam Wexler |  |
| 2007 | Bill | Lucy | ยังไม่ออกฉาย |
| 2007 | The Ten | Liz |  |
| 2007 | The Eye | Allison |  |
| 2007 | Fantastic Four: Rise of the Silver Surfer | Sue Richards / Invisible Woman |  |
| 2007 | The Eye 2 Part 2 | Allison | (Cameo) |
| 2007 | Sin City 2 | Nancy Callahan |  |
ไคลี เจนเนอร์

| ไคลี เจนเนอร์ |
| --- | --- |
เกิด: Kylie Kristen Jenner  (1997-08-10) 10 สิงหาคม ค.ศ. 1997 (27 ปี) ลอสแอนเจลิส สหรัฐ
การศึกษา: Sierra Canyon School Laurel Springs School
อาชีพ: ผู้มีชื่อเสียงทางโทรทัศน์ นางแบบ นักลงทุน นักธุรกิจ
ปีปฏิบัติงาน: 2007–ปัจจุบัน
มีชื่อเสียงจาก: ผู้ก่อตั้งไคลี คอสเมติกส์
โทรทัศน์: Keeping Up with the Kardashians Life of Kylie
คู่รัก:   ไทกา (2015–2017)  แทรวิส สก็อตต์ (2017–2023)  ทิโมธี ชาลาเมต์ (2023–ปัจจุบัน) 
บุตร: Stormi Webster Aire Webster
บิดามารดา:   เคทลิน เจนเนอร์  คริส เจนเนอร์ 
ครอบครัว:   Kendall Jenner (sister)  Kim Kardashian (half-sister)  Kourtney Kardashian (half-sister)  Khloé Kardashian (half-sister)  Rob Kardashian (half-brother)  Brandon Jenner (half-brother)  Brody Jenner (half-brother) 
เว็บไซต์: thekyliejenner.com
ลายมือชื่อ

ไคลี คริสเตน เจนเนอร์ (อังกฤษ: Kylie Kristen Jenner; เกิด 10 สิงหาคม ค.ศ. 1997) เป็นผู้มีชื่อเสียงจากรายการเรียลลิตี นางแบบ นักลงทุน สาวสังคม และผู้มีชื่อเสียงทางบริการเครือข่ายสังคม เธอแสดงในรายการเรียลลิตีช่อง อี! ที่ชื่อรายการ Keeping Up with the Kardashians กับครอบครัวคาร์เดเชียน ตั้งแต่ปี 2007 เธอเป็นผู้ก่อตั้งและเจ้าของบริษัทเครื่องสำอางไคลี คอสเมติกส์ เธอเป็นบุคคลที่มีผู้ติดตามมากที่สุดเป็นอันดับห้าบนอินสตาแกรม
ในปี 2012 เธอร่วมงานกับแบรนด์เสื้อผ้าแพ็กสัน ร่วมกับพี่สาวเธอ เคนดัลล์ ใช้ชื่อแบรนด์ "เคนดัลแอนด์ไคลี" (Kendall & Kylie) ในปี 2015 เธอได้เปิดตัวไลน์เครื่องสำอางของตัวเองชื่อว่า Kylie Lip Kits ซึ่งเปลี่ยนชื่อเป็น Kylie Cosmetics ในปีถัดมา และออกแอปพลิเคชันที่ได้รับความนิยมอันดับ 1 บนไอจูนส์
ในปี 2014 และ 2015 นิตยสาร ไทม์ ให้พี่น้องตระกูลเจนเนอร์อยู่ในรายชื่อวัยรุ่นที่มีอิทธิพลที่สุดของโลก โดยพวกเธอถือได้ว่ามีอิทธิพลในหมู่วัยรุ่นบนบริการเครือข่ายสังคม ในปี 2018 เธอมีผู้ติดตามบนอินสตาแกรมมากกว่า 100 ล้านบัญชี เธอติดใน 10 อันดับแรกของผู้ติดตามมากที่สุด ในปี 2017 เจนเนอร์ติดอยู่ในรายชื่อบุคคลดัง 100 คนของนิตยสาร ฟอบส์ และเป็นคนที่อายุน้อยที่สุดที่ติดอยู่ในรายชื่อนี้
กลุ่มภาษาชูคอต

| กลุ่มภาษาชูคอต |
| --- | --- |
Ləɣˀoravetlˀan
ภูมิภาค:: รัสเซียตะวันออกไกล
การจําแนกทางภาษาศาสตร์:: ชูคอตโก-คัมชัตกันกลุ่มภาษาชูคอต
กลุ่มย่อย::   ชูคอต  กอร์ยัก  อะลยูตอร์  เกเรก †  
กลอตโตลอก:: chuk1272
การกระจายตัวของประชากรผู้พูดภาษาในกลุ่มภาษาชูคอตก่อนการมาถึงของชาติตะวันตก (สีชาด) และภาษาอื่น ๆ ในตระกูลภาษาชูคอตโก-คัมชัตกัน
กลุ่มภาษาชูคอต (อังกฤษ: Chukotkan languages; Chukotian; Chukotic) เป็นกลุ่มภาษาย่อยที่ประกอบเป็นสาขาหนึ่งของตระกูลภาษาชูคอตโก-คัมชัตกัน มีการพูดกันในสองเขตปกครองตนเองทางตะวันออกเฉียงเหนือสุดของประเทศรัสเซีย ที่ซึ่งมีอาณาเขตทางตะวันออกติดกับมหาสมุทรแปซิฟิก และทางเหนือติดกับมหาสมุทรอาร์กติก
คำว่า "ลูโอราเวตลัน" (อังกฤษ: Luorawetlan; Luoravetlan) ที่ซึ่งใช้เรียกชาวชูคอตในช่วงคริสต์ทศวรรษปี 1930 นั้น จริง ๆ แล้วมีพื้นฐานมาจากชื่อชาติพันธุ์ของทั้งชาวชูคอตและกอร์ยัก
ภาษาย่อย

ภาษาชูคอต ที่ซึ่งพูดส่วนใหญ่ในเขตปกครองตนเองชูคอตคา
ภาษากอร์ยัก หรือเรียกอีกอย่างว่านือมือลัน (Nymylan) พูดในเขตกอร์ยักของดินแดนคัมชัตคา ภาษาย่อยหลักของภาษากอร์ยักเรียกว่ากอร์ยักชัฟชูเวน (Chavchuven Koryak)
ภาษาอะลยูตอร์ (Alyutor, Alutor, Aliutor) มีผู้พูดในพื้นที่กอร์ยาเกียด้วย ตามที่ไมเคิล ฟอร์เทสคู (2005) กล่าวไว้ว่า ภาษาปาลานากอร์ยัก (Palana Koryak) และภาษาอะลยูตอร์ ควรได้รับการพิจารณาว่าเป็นภาษาย่อยที่มาจากภาษาเดียวกัน
ภาษาเกเรก มีผู้พูดอาศัยอยู่ตามแนวชายฝั่งทางตอนใต้ของชูคอตคา ในปีคริสต์ศักราช 1997 มีผู้พูดที่เป็นผู้สูงอายุสองคนยังคงมีชีวิตอยู่ แต่ปัจจุบันภาษาดังกล่าวได้สูญไปแล้ว โดยกลุ่มชาติพันธุ์นี้ได้กลมกลืนเข้ากับชาวชูคอตเป็นที่เรียบร้อย (ฟอร์เทสคู 2005: 1)
โดยทั่วไปแล้ว กลุ่มภาษาชูคอตถือว่ามี 2 ภาษาคือภาษาชูคอตและภาษากอร์ยักเนื่องมาจากความแตกต่างทางชาติพันธุ์อย่างชัดเจนระหว่างชาวชุกชี (ชูคอต) และชาวกอร์ยัก อย่างไรก็ตาม ภาษาเกเรกและอะลยูตอร์ที่พูดโดยชาวชุกชีและกอร์ยัก มีความแตกต่างจากภาษาย่อยอื่น ๆ อย่างมาก อนึ่ง ในปัจจุบัน กลุ่มภาษาชูคอตได้รับการจำแนกโดยทั่วไปว่ามี 4 ภาษา แต่ก็อาจถือได้ว่าเป็น 1 ภาษาที่มีความแตกต่างของภาษาย่อยในแต่ละถิ่นหรือตำแหน่งอย่างมีนัยสำคัญเช่นกัน
บรรณานุกรม

เบอร์นาร์ด คอมรี 1981 ภาษาของสหภาพโซเวียต สำนักพิมพ์มหาวิทยาลัยเคมบริดจ์
ไมเคิล ฟอร์เทสคู 1998. ความสัมพันธ์ทางภาษาข้ามช่องแคบแบริ่ง ลอนดอน: Cassell & Co.
ไมเคิล ฟอร์เทสคู 2005. พจนานุกรมเปรียบเทียบภาษาชูโคตโก–คัมชัตกัน แนวโน้มในทางภาษาศาสตร์ 23 เบอร์ลิน: มูตง เดอ กรูย์เตอร์
อาณาจักรอังวะ

อาณาจักรอังวะ (พม่า: အင်းဝခေတ်, ออกเสียง: [ʔɪ́ɰ̃.wa̰ kʰɪʔ]) อาณาจักรอิสระที่ปกครอง พม่าตอนบน ระหว่าง ค.ศ. 1364 ถึง 1555 สถาปนาเมื่อ ค.ศ. 1364 เป็นอาณาจักรที่สืบทอดจาก อาณาจักรมยีนไซ่ง์ อาณาจักรปี้นยะ และอาณาจักรซะไกง์ ที่ปกครองพม่าตอนกลางภายหลังจากการล่มสลายของ อาณาจักรพุกาม ในช่วงปลาย คริสต์ศตวรรษที่ 13
เช่นเดียวกันกับอาณาจักรเล็กๆ ก่อนหน้าบริเวณนั้น กษัตริย์อังวะซึ่งเป็นชาวพม่าและฉาน ล้วนกล่าวว่าตนสืบเชื้อสายมาจากกษัตริย์พุกาม
ประวัติ

อาณาจักรอังวะสถาปนาโดยพระเจ้าตะโดมินพญาในปี ค.ศ. 1364 หลังการล่มสลายของ อาณาจักรซะไกง์ และอาณาจักรปี้นยะ ในการรุกรานของรัฐฉานจากทางเหนือ ในปีแรกของการดำรงอยู่อังวะซึ่งมองตนเป็นผู้สืบทอดอำนาจต่อจากอาณาจักรพุกาม ได้พยายามที่จะรวบรวมดินแดนเมื่อครั้งที่สมัยอาณาจักรพุกามพิชิตได้ โดยการทำสงครามต่อเนื่องยาวนานกับอาณาจักรหงสาวดีของชาวมอญทางภาคใต้ รัฐฉานในภาคเหนือและภาคตะวันออก และรัฐยะไข่ทางภาคตะวันตก
ในขณะที่สามารถยึดครองตองอูและบางส่วนของรัฐฉาน (กะเล่, โม่ญี่น, โมกองและตี่บอ) ช่วงจุดสูงสุดของการยึดครองดินแดนของอาณาจักรอังวะได้หยุดลงในช่วง สงครามสี่สิบปี กับอาณาจักรหงสาวดี (ค.ศ. 1385-1424) หลังจากนั้นในช่วงจากยุค ค.ศ. 1420 ถึงต้นยุค ค.ศ. 1480 อาณาจักรอังวะต้องเผชิญหน้ากับการกบฏกษัตริย์องค์ใหม่เข้ามามีอำนาจแทน ในยุค ค.ศ. 1480 และยุค ค.ศ. 1490 อาณาจักรแปรทางตอนใต้และรัฐฉานภายใต้อิทธิพลของอังวะในภาคเหนือประกาศอิสรภาพ และตองอูซึ่งเริ่มมีอำนาจเหนือกว่าอังวะ ในปี ค.ศ. 1510 ตองอูก็แยกตัวออกไป
อังวะตกอยู่ภายใต้การรุกรานอย่างรุนแรงจากรัฐฉานในช่วงแรกของคริสต์ศตวรรษที่ 16 ในปี ค.ศ. 1527 รัฐฉานนำโดยเมืองโม่ญี่นซึ่งเป็นพันธมิตรกับแปร ได้เข้ายึดครองอังวะและปกครองพม่าตอนบน ในฐานะที่อาณาจักรแปรเป็นพันธมิตรกับรัฐฉาน จึงมีเพียงตองอูอาณาจักรเล็ก ๆ ทางทิศตะวันออกเฉียงใต้ของอังวะ หรือบริเวณทิศตะวันออกของทิวเขาพะโค ยังคงเป็นเมืองอิสระสุดท้ายของชาวพม่า
ความล้มเหลวในการยับยั้งอาณาจักรตองอูพิสูจน์แล้วว่ามีบทเรียนราคาแพง ทำให้อาณาจักรอังวะถูกล้อมรอบด้วยอาณาจักรที่เป็นศัตรู อาณาจักรตองอูที่แข็งแกร่งมากขึ้นเริ่มมีความคิดที่จะรวบรวมดินแดน หลังได้รับชัยชนะในการรุกรานอาณาจักรหงสาวดีของชาวมอญในปี ค.ศ. 1534-1541 อาณาจักรตองอูหันหลังให้กับอาณาจักรแปรและรัฐฉาน และส่งกองทัพไปเข้าโจมตีแปรในปี ค.ศ. 1542 และพุกามเมืองตอนใต้ของอาณาจักรอังวะในปี ค.ศ. 1544 ในเดือนมกราคมปี ค.ศ. 1555 พระเจ้าบุเรงนอง แห่งตองอูก็สามารถพิชิตอาณาจักรอังวะได้สำเร็จ อันเป็นการสิ้นสุดอาณาจักรอังวะที่มีมานานเกือบสองร้อยปี
บรรณานุกรม

Harvey, G. E. (1925). History of Burma: From the Earliest Times to 10 March 1824. London: Frank Cass & Co. Ltd.
Htin Aung, Maung (1967). A History of Burma. New York and London: Cambridge University Press.
Phayre, Lt. Gen. Sir Arthur P. (1883). History of Burma (1967 ed.). London: Susil Gupta.
วัดโบสถ์ (จังหวัดราชบุรี)

สำหรับวัดโบสถ์แห่งอื่น ดูที่ วัดโบสถ์
| วัดโบสถ์ |
| --- | --- |

ชื่อสามัญ: วัดโบสถ์, วัดโบสถ์ข้าวโพดแปดแถว, วัดโบสถ์งาม
ที่ตั้ง: ตำบลบ้านเลือก อำเภอโพธาราม จังหวัดราชบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโบสถ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านเลือก อำเภอโพธาราม จังหวัดราชบุรี ตั้งอยู่บนเนื้อที่ 28 ไร่
วัดโบสถ์ บ้างก็เรียก วัดโบสถ์ข้าวโพดแปดแถว ตั้งวัดเมื่อ พ.ศ. 2434 ได้รับพระราชทานวิสุงคามสีมาเมื่อ พ.ศ. 2484 ประวัติวัดระบุว่าเริ่มสร้างตั้งแต่สมัยพระอธิการบุตตา โดยสร้างกุฏิและวางรากฐานอุโบสถตั้งแต่ พ.ศ. 2370 มีชาวบ้านรวม 3 หมู่บ้าน ร่วมกันทำบุญกุศลอยู่ที่วัด แต่เดิมชื่อว่า วัดบ้านเลือกเหนือ ซึ่งเป็นวัดคู่กับ วัดบ้านเลือกใต้ (วัดบ้านเลือก) ต่อมาหลวงปู่อินทร์ (พระครูประสาทสังวรกิจ) ได้สร้างอุโบสถขึ้นมาใหม่ เพื่อทำสังฆกรรมของพระภิกษุสงฆ์ในวัดบ้านเลือกเหนือ เนื่องจากอุโบสถใหม่มีความงดงามนัก คนจึงเรียกวัดนี้ว่า วัดโบสถ์งาม และกร่อนมา "วัดโบสถ์" มาจนถึงปัจจุบันนี้
วัดโบสถ์มีน้ำมนต์ศักดิ์สิทธิ์ ซึ่งสืบทอดเป็นตำนานมานับศตวรรษแล้ว โดยเฉพาะในเรื่องการสะเดาะเคราะห์ต่อชะตา วัดมีหอวัฒนธรรมลาวเวียงที่รวบรวมหนังสือต่าง ๆ รวมไปถึงภูมิปัญญาท้องถิ่น
ละครโทรทัศน์ไทย

ละครโทรทัศน์ไทย คือรูปแบบรายการโทรทัศน์ประเภทบันเทิงของไทย ละครโทรทัศน์ไทยเรื่องแรกคือ สุริยานีไม่ยอมแต่งงาน ออกอากาศทางช่อง 4 บางขุนพรหม
ละครโทรทัศน์ไทยมีเนื้อหาส่วนใหญ่เป็นเรื่องชนชั้นสูงในสังคมไทย ตัวละครมุ่งเน้นไปที่ฝ่ายดี ฝ่ายเลว สามารถเดาตอนจบของเรื่องได้ง่าย มักจะจบลงแบบสุขนาฏกรรม (happy ending) มีการนำมาทำซ้ำกันบ่อยครั้ง
ลักษณะ

ละครโทรทัศน์ไทยมีขนบการเล่าเรื่อง ตัวละคร และสูตรที่ค่อนข้างตายตัว ละครส่วนใหญ่เป็นไปตามลักษณะดังนี้ โดยเฉพาะอย่างยิ่งเรื่องที่ได้รับความนิยมมาก
เป้าหมายหลักคือมีตอนจบที่สมบูรณ์แบบ ให้ตัวละครนำแต่งงานกับคู่ครองของตน และอยู่ด้วยกันอย่างมีความสุข
มีการกำหนดคู่รักหลักสองคนตั้งแต่เปิดเรื่อง ซึ่งผู้ชมสังเกตได้โดยง่าย มักเป็นดาราละครที่ได้รับความนิยมสูงสุดในยุคนั้น เป็น "พระเอก" และ "นางเอก"
มีตัวโกงเป็นหญิงอย่างน้อย 1 คนเป็นเรื่องปกติ บุคคลนี้มักตกหลุมรักพระเอก และพยายามขัดขวางความรักของคู่พระ-นาง พยายามเป็นแฟนกับพระเอก ขณะเดียวกันพยายามกำจัดนางเอกไปด้วย ตัวละครนี้มีลักษณะตายตัวมักมีฐานะร่ำรวย ภูมิหลังดี พฤติกรรมไม่ดี และคอยบงการ ตัวละครเหล่านี้บางตัวเป็นผีหญิงที่ชั่วร้าย ปกติตัวละครเหล่านี้เรียก "นางอิจฉา"
ตัวละคร LGBT มักใช้เป็นบทตลกคลายเครียด ตัวอย่างที่ชัดเจนเช่น สะใภ้ลูกทุ่ง
ปมในเรื่องทั้งหมดต้องคลี่คลายในตอนจบ ทุกฝ่ายให้อภัยกัน ตัวโกงถูกลงโทษ คนดีได้รางวัล
ละครไทยมักเป็นละครประโลมโลก กล่าวคือ มีการแสดงเกินจริง การกระทำเหมือนอยู่บนละครเวที ตัวโกงหญิงมีการกรีดร้องดิ้นพล่าน
ประวัติ > ยุคบุกเบิก

หลังจากที่ประเทศไทยเปิดสถานีช่อง 4 บางขุนพรหม ซึ่งเป็นสถานีโทรทัศน์แห่งแรก หลังจากนั้น 2 เดือนจึงมีละครโทรทัศน์เรื่องแรก คือ เรื่อง สุริยานีไม่ยอมแต่งงาน ของนายรำคาญ (ประหยัด ศ. นาคะนาท) นำแสดงโดย หม่อมราชวงศ์ถนัดศรี สวัสดิวัตน์ โชติ สโมสร และ นวลละออ ทองเนื้อดี  ออกอากาศเมื่อวันที่ 5 มกราคม พ.ศ. 2499 ละครโทรทัศน์ในยุคนี้เป็นการแสดงสด ส่วนละครพูดที่แต่งขึ้นใหม่สำหรับแสดงทางโทรทัศน์โดยเฉพาะ เป็นละครสั้นจบในตอน เนื่องจากห้องส่ง (สตูดิโอ) มีขนาดเล็ก จึงจำเป็นต้องใช้ฉากจำกัด นอกจากนี้นักแสดงยังจำบทละครไม่ได้ จึงต้องมีการบอกบทขณะแสดงด้วย ในปีแรก ๆ มีละครโทรทัศน์เพียง 6 เรื่อง อีก 5 เรื่องได้แก่ กระสุนอาฆาต (ออกอากาศเมื่อวันที่ 25 มีนาคม พ.ศ. 2499) ก่อนพระราชพิธีถวายพระเพลิงพระบรมศพ สมเด็จพระศรีสวรินทิราบรมราชเทวี พระพันวัสสาอัยยิกาเจ้า 1 เดือน ,ดึกเสียแล้ว (ออกอากาศเมื่อวันที่ 24 พฤษภาคม พ.ศ. 2499), น้ำสาบาน (ออกอากาศเมื่อวันที่ 29 พฤษภาคม พ.ศ. 2499),  ศัตรูลับของสลยา (ออกอากาศเมื่อวันที่ 10 มิถุนายน พ.ศ. 2499) และ ง่ายนิดเดียว (ออกอากาศเมื่อวันที่ 14 มิถุนายน พ.ศ. 2499)